CELEX: 32014D0119
Language: et
Date: 2014-03-05 00:00:00
Title: Nõukogu otsus 2014/119/ÜVJP, 5. märts 2014 , teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas

6.3.2014   
               
               
                  ET
               
               
                  Euroopa Liidu Teataja
               
               
                  L 66/26
               
            
         NÕUKOGU OTSUS 2014/119/ÜVJP,
         5. märts 2014,
         teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         ning arvestades järgmist:
         
                     (1)
                  
                  
                     Nõukogu mõistis 20. veebruaril 2014 kõige karmimalt hukka igasuguse vägivalla kasutamise Ukrainas. Nõukogu kutsus üles vägivalda viivitamata lõpetama ning austama täielikult inimõigusi ja põhivabadusi. Nõukogu kutsus Ukraina valitsust üles ilmutama maksimaalset vaoshoitust ning opositsioonijuhte distantseeruma radikaalsete meetmete, sealhulgas vägivalla kasutajatest.
                  
               
                     (2)
                  
                  
                     3. märtsil 2014 leppis nõukogu kokku piiravate meetmete keskendamises Ukraina riigivara seadusevastase omastamise eest vastutavatena tuvastatud isikute ja inimõiguste rikkumise eest vastutavate isikute vara külmutamisele ja sissenõudmisele eesmärgiga tugevdada õigusriigi ja inimõiguste asutamise põhimõtteid Ukrainas.
                  
               
                     (3)
                  
                  
                     Teatavate meetmete rakendamiseks on vaja täiendavaid liidu meetmeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Külmutatakse kõik rahalised vahendid ja majandusressursid, mis kuuluvad või milles kontroll või kasutusõigus kuulub isikutele, kes on tuvastatud kui Ukraina riigivara seadusevastase omastamise eest vastutajad, Ukrainas inimõiguste rikkumise eest vastutavatele isikutele ning nendega seotud füüsilistele või juriidilistele isikutele, üksustele või asutustele, nii nagu nad on lisas loetletud.
            
            
               2.   Rahalisi vahendeid ega majandusressursse ei anta otse ega kaudselt lisas loetletud füüsiliste või juriidiliste isikute, üksuste või asutuste käsutusse ega nende toetamiseks.
            
            
               3.   Liikmesriigi pädev asutus võib lubada teatavate külmutatud rahaliste vahendite või majandusressursside vabastamist või kättesaadavaks tegemist talle sobivatel tingimustel, kui ta on teinud kindlaks, et asjaomased rahalised vahendid ja majandusressursid on:
               
                           a)
                        
                        
                           vajalikud lisas loetletud füüsiliste isikute ja nende ülalpeetavate pereliikmete põhivajaduste rahuldamiseks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks;
                        
                     
                           b)
                        
                        
                           ette nähtud üksnes õigusabiteenuste pakkumisega seotud mõistlike töötasude maksmiseks ja vastavate kulude hüvitamiseks;
                        
                     
                           c)
                        
                        
                           ette nähtud üksnes tasude või teenustasude maksmiseks külmutatud rahaliste vahendite või majandusressursside tavapärase haldamise või säilitamise eest või
                        
                     
                           d)
                        
                        
                           vajalikud erakorraliste kulutuste katteks, tingimusel et pädev ametiasutus on vähemalt kaks nädalat enne loa andmist teavitanud teiste liikmesriikide pädevaid ametiasutusi ja komisjoni põhjustest, mille alusel ta peab vajalikuks konkreetse loa andmist.
                        
                     Asjaomased liikmesriigid teavitavad teisi liikmesriike ja komisjoni kõikidest käesoleva lõike alusel antud lubadest.
            
            
               4.   Erandina lõikest 1 võib liikmesriigi pädev asutus lubada teatavate külmutatud rahaliste vahendite või majandusressursside vabastamist, kui on täidetud järgmised tingimused:
               
                           a)
                        
                        
                           vahekohus on teinud kõnealuste rahaliste vahendite või majandusressursside kohta otsuse enne kuupäeva, mil lõikes 1 osutatud füüsiline või juriidiline isik, üksus või asutus kanti lisas esitatud loetellu, või nende kohta on liidus tehtud kohtu või haldusorgani otsus või asjaomases liikmesriigis täitmisele pööratav kohtuotsus enne või pärast nimetatud kuupäeva;
                        
                     
                           b)
                        
                        
                           rahalisi vahendeid või majandusressursse kasutatakse ainult sellise otsusega tagatud või kehtivaks tunnistatud nõuete rahuldamiseks kõnealuseid nõudeid omavate isikute õigusi reguleerivate õigusnormidega seatud piires;
                        
                     
                           c)
                        
                        
                           otsus ei ole tehtud lisas loetletud füüsilise või juriidilise isiku, üksuse või asutuse kasuks ning
                        
                     
                           d)
                        
                        
                           otsuse tunnustamine ei ole vastuolus asjaomase liikmesriigi avaliku korraga.
                        
                     Asjaomane liikmesriik teavitab teisi liikmesriike ja komisjoni kõikidest käesoleva lõike alusel antud lubadest.
            
            
               5.   Lõige 1 ei takista loetellu kantud füüsilist või juriidilist isikut, üksust või asutust tegemast makset, mis tuleneb lepingust, mis on sõlmitud enne asjaomase isiku, üksuse või asutuse lisa loetellu kandmise kuupäeva, tingimusel et asjaomane liikmesriik on teinud kindlaks, et makse otseseks või kaudseks saajaks ei ole lõikes 1 osutatud isik, üksus või asutus.
            
            
               6.   Lõiget 2 ei kohaldata külmutatud pangakontodele lisatud järgmiste summade suhtes:
               
                           a)
                        
                        
                           nende pangakontode intressid või muud tulud;
                        
                     
                           b)
                        
                        
                           maksed, mis tulenevad lepingutest, kokkulepetest või kohustustest, mis sõlmiti või tekkisid enne kuupäeva, mil nende kontode suhtes hakati kohaldama lõigetes 1 ja 2 sätestatud meetmeid või
                        
                     
                           c)
                        
                        
                           maksed liidus tehtud kohtu-, haldus- või vahekohtu või asjaomases liikmesriigis kohaldatava otsuse alusel,
                        
                     tingimusel, et selliste intresside, muude tulude ja maksete suhtes kohaldatakse jätkuvalt lõikes 1 sätestatud meetmeid.
            
         
         
            Artikkel 2
            
               1.   Nõukogu teeb liikmesriigi või liidu välisasjade ja julgeolekupoliitika kõrge esindaja ettepanekul otsuse lisas esitatud loetelu koostamise ja sellesse muudatuste tegemise kohta.
            
            
               2.   Nõukogu edastab lõikes 1 osutatud otsuse, sealhulgas loetellu kandmise põhjused, asjaomasele füüsilisele või juriidilisele isikule, üksusele või asutusele kas otse, juhul kui aadress on teada, või teatise avaldamise kaudu, andes asjaomasele isikule, üksusele või asutusele võimaluse esitada oma märkused.
            
            
               3.   Kui esitatakse märkusi või uusi olulisi tõendeid, vaatab nõukogu lõikes 1 osutatud otsuse läbi ning teavitab vastavalt asjaomast isikut, üksust või asutust.
            
         
         
            Artikkel 3
            
               1.   Lisa sisaldab artikli 1 lõikes 1 osutatud füüsiliste ja juriidiliste isikute, üksuste ja asutuste loetellu kandmise põhjuseid.
            
            
               2.   Lisa sisaldab ka asjaomaste füüsiliste ja juriidiliste isikute, üksuste ja asutuste tuvastamiseks vajalikku teavet, kui selline teave on kättesaadav. Füüsiliste isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, passi ja isikutunnistuse numbrit, sugu, aadressi, kui see on teada, ning positsiooni või ametit. Juriidiliste isikute, üksuste ja asutuste puhul võib selline teave sisaldada nimesid, registreerimise kohta ja kuupäeva, äriregistri numbrit ja äritegevuse kohta.
            
         
         
            Artikkel 4
            Artikli 1 lõigetes 1 ja 2 osutatud meetmete mõju suurendamiseks julgustab liit kolmandaid riike võtma piiravaid meetmeid sarnaselt käesoleva otsusega sätestatud piiravate meetmetega.
         
         
            Artikkel 5
            Käesolev otsus jõustub selle Euroopa Liidu Teatajas avaldamise kuupäeval.
            Käesolevat otsust kohaldatakse kuni 6. märtsini 2015.
            Käesolevat otsust vaadatakse jooksvalt läbi. Vajaduse korral pikendatakse selle kehtivust või muudetakse seda, kui nõukogu leiab, et selle eesmärke ei ole saavutatud.
         
         
            Brüssel, 5. märts 2014
            
               
                  Nõukogu nimel
               
               
                  eesistuja
               
               D. KOURKOULAS
            
         
      
      
         
            LISA
            
               Artiklis 1 osutatud isikute, üksuste ja asutuste loetelu
            
            
                         
                     
                     
                        Nimi
                     
                     
                        Tuvastamisandmed
                     
                     
                        Põhjendused
                     
                     
                        Loetellu kandmise kuupäev
                     
                  
                        1.
                     
                     
                        Viktor Fedorovych Yanukovych
                     
                     
                        Sündinud 9. juulil 1950, endine Ukraina president
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        2.
                     
                     
                        Vitalii Yuriyovych Zakharchenko
                     
                     
                        Sündinud 20. jaanuaril 1963, endine siseminister
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        3.
                     
                     
                        Viktor Pavlovych Pshonka
                     
                     
                        Sündinud 6. veebruaril 1954, endine Ukraina peaprokurör
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        4.
                     
                     
                        Oleksandr Hryhorovych Yakymenko
                     
                     
                        Sündinud 22. detsembril 1964, endine Ukraina julgeolekuteenistuse ülem
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        5.
                     
                     
                        Andriy Volodymyrovych Portnov
                     
                     
                        Sündinud 27. oktoobril 1973, endine Ukraina presidendi nõunik
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        6.
                     
                     
                        Olena Leonidivna Lukash
                     
                     
                        Sündinud 12. novembril 1976, endine justiitsminister
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        7.
                     
                     
                        Andrii Petrovych Kliuiev
                     
                     
                        Sündinud 12. augustil 1964, endine Ukraina presidendi administratsiooni juht
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        8.
                     
                     
                        Viktor Ivanovych Ratushniak
                     
                     
                        Sündinud 16. oktoobril 1959, endine siseministri asetäitja
                     
                     
                        Isik, kelle suhtes algatati Ukrainas kriminaalmenetlus, et uurida kuritegusid seoses Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        9.
                     
                     
                        Oleksandr Viktorovych Yanukovych
                     
                     
                        Sündinud 1. juulil 1973, endise presidendi poeg, ärimees
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        10.
                     
                     
                        Viktor Viktorovych Yanukovych
                     
                     
                        Sündinud 16. juulil 1981, endise presidendi poeg, Ukraina Ülemraada liige
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        11.
                     
                     
                        Artem Viktorovych Pshonka
                     
                     
                        Sündinud 19. märtsil 1976, endise peaprokuröri poeg, Ukraina Ülemraada Regioonide Partei fraktsiooni asejuht
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        12.
                     
                     
                        Serhii Petrovych Kliuiev
                     
                     
                        Sündinud 12. augustil 1969, ärimees, Andrii Kliuievi vend
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        13.
                     
                     
                        Mykola Yanovych Azarov
                     
                     
                        Sündinud 17. detsembril 1947, Ukraina peaminister kuni 2014. aasta jaanuarini
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        14.
                     
                     
                        Oleksii Mykolayovych Azarov
                     
                     
                        Endise peaministri Mykola Yanovych Azarovi poeg
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        15.
                     
                     
                        Serhiy Vitaliyovych Kurchenko
                     
                     
                        Sündinud 21. septembril 1985, ärimees
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        16.
                     
                     
                        Dmytro Volodymyrovych Tabachnyk
                     
                     
                        Sündinud 28. novembril 1963, endine haridus- ja teadusminister
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        17.
                     
                     
                        Raisa Vasylivna Bohatyriova
                     
                     
                        Sündinud 6. jaanuaril 1953, endine tervishoiuminister
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014
                     
                  
                        18.
                     
                     
                        Ihor Oleksandrovych Kalinin
                     
                     
                        Sündinud 28. detsembril 1959, endine Ukraina presidendi nõunik
                     
                     
                        Isik, kelle suhtes algatati Ukrainas uurimine tema osalemise kohta kuritegudes, mis on seotud Ukraina riigile kuuluvate rahaliste vahendite omastamise ja nende ebaseadusliku ülekandmisega Ukrainast välja.
                     
                     
                        6.3.2014